Den 27. november 2016 deltok hun i sitt første FIS-renn, under norgescupen på Gålå, der hun ble nummer 41 på 10 km klassisk. Hun fikk sølv på stafetten under Junior-NM på ski 2017, og hennes beste individuelle plasseringer i junior-NM ble en fjerdeplass på 15 km fristil og en sjuendeplass på 5 km klassisk. I mars deltok hun i NM på ski 2017, og ble der nummer 36 på 5 km fristil. Under Norgescupen i langrenn for junior 2016/17 ble hun nummer seks i klassen K19-20 år.